2018 és 2020 között Gaga Las Vegasban adott koncerteket Enigma című rezidenciája jóvoltából. Az "A Star Is Born" filmzenei album "Shallow" című dalával fellépett a 61. Grammy-gálán, illetve a 91. Oscar-gálán. A 2020-as MTV Video Music Awardson Gaga egy egyveleget adott elő 2020-as "Chromatica" című hatodik stúdióalbumának dalaiból. A Covid19-járvány miatti többszöri halasztás után a tervek szerint 2022-ben útnak indul a The Chromatica Ball elnevezésű turnéjával.